
Cyflwyniad (o Lawlyfr PDPA t. 39-44)
Mae pontio’n rhan allweddol o fodel PDPA ar gyfer trawsnewid arfer ac mae’n digwydd ar adegau a ddewisir yn ofalus yn yr amserlen. Treialwyd y model a’i werthuso’n drylwyr iawn ac fe’i cydgrëwyd â chydweithwyr o Ysgolion Arweiniol.

Pontio yw un ffordd o gysylltu theori ac ymarfer. Mae’n cynnwys y darpar athro, yr athro sy’n ymarfer a Thiwtor y Brifysgol (Cwricwlwm/Proffesiynol) mewn tri chyfnod ymarfer, gyda chyfnod o adfyfyrio ac adolygu yn dilyn pob un.

Dangosir y broses hon yn y diagram isod:

Gellir addasu’r cyfnodau hyn ar gyfer gwahanol gyd-destunau, ond yn fras maent yn cynnwys:

· Cwrdd â’r syniadau naill ai yn y brifysgol, yr ysgol neu’r gymuned a chynllunio ar gyfer profion;

+ Meddwl am ymchwil – beth sydd wedi ei ysgrifennu am y maes hwn?

· Rhoi prawf ar y syniadau ar lawr dosbarth;

+ Meddwl ac adfyfyrio – beth a ddysgwyd am gryfderau a heriau'r cyfnod prawf?

· Rhannu’r syniadau mewn cyd-destun proffesiynol â chyfoedion a’r gymuned ymarfer dysgu;

+ Meddwl a gwerthuso – sut y caiff arfer personol ei drawsnewid er gwell?

Wrth i ddarpar athrawon ymwneud â’r broses gylchol hon a chael cymorth wrth bennu targedau personol i’w datblygu, caiff eu harfer dysgu ac addysgu ei drawsnewid ac fe’u hanogir i fynd yn gyfranwyr i’r proffesiwn addysgu sy’n ymholi.

Bydd y ‘Cwrdd’ ar gyfer Pontio 3 yn digwydd yn yr Ysgol Arweiniol. 
Gellir gweld enghraifft o ddiwrnod ‘Cwrdd’ ar ddiwedd y canllaw hwn.

Mae Pontio 3 wedi'i chysylltu â'r aseiniad TAR ar gyfer y modiwl Ble’r ydw i'n addysgu? (ECAD7003C)
TAR
	COD Y MODIWL
	 TEITL Y MODIWL
	DULL ASESU

	ECAD7003C
	Dysgwyr, Ysgolion a Chymunedau: ble’r ydw i’n addysgu? 
	Elfen Asesu 1 – 50%
Fideo unigol (10 munud) 

Gan ddefnyddio tystiolaeth a data oddi wrth eich ysgol lleoliad, lluniwch fideo 10 munud unigol sy’n archwilio’n feirniadol y berthynas rhwng y dysgwr, yr ysgol a’r gymuned gan gyfeirio at un o ddibenion y cwricwlwm.  Dylai darllen, theorïau ac ymchwil academaidd lywio cynnwys y fideo, a dylid ei anelu at gynulleidfa addysgu broffesiynol.
Dyddiad Cyflwyno: 13.3.20

	ECAD7003C
	Dysgwyr, Ysgolion a Chymunedau: ble’r ydw i’n addysgu? 
	Elfen Asesu 2 – 50% 

Adroddiad Ysgrifenedig (2500 o eiriau) 

Paratowch adroddiad ysgrifenedig sy’n seiliedig ar un pwynt gweithredu sy’n dod o dargedau strategol yr ysgol. Dylai’r adroddiad ddangos sut y gellid mynd i’r afael â’r targed hwn ac y gellid mesur yr effaith oddi mewn i fframwaith sy’n seiliedig ar dystiolaeth. 

Dyddiad cyflwyno: 13.3.20


Gallai Pontio 3 hefyd gynorthwyo gydag aseiniad BA2 ar gyfer y modiwl Ble’r ydw i'n addysgu? (ECAD5009C)
BA2

	COD Y MODIWL
	TEITL Y MODIWL
	DULL ASESU

	   ECAD5009C
	Cylch 2 Astudiaethau Craidd: Dysgwyr, Ysgolion a Chymunedau: Ble ydw i'n dysgu?

	Cydran Asesu 1 - 100%

Ymateb ysgrifenedig - Cynnig ar gyfer prosiect cymunedol ysgol (4000 gair).

Dyddiad cyflwyno: 09/03/20 (23.59)  


Canllawiau ar gyfer Pontio 3
	Pontio 3 (patrwm arferol) – y berthynas rhwng yr ysgol, dysgwyr a’r gymuned  

	Carfan
	Cyfarfod
	Profi
	Rhannu
	Nodiadau

	TAR (llwybrau cynradd ac uwchradd) 

BA2
	13.11.19

Ysgol Arweiniol


	14.11.19 – 26.11.18

Ysgol Lleoliad

	27.11.19

Ysgol Arweiniol

Gwneud synnwyr a rhannu

Pennu targedau
	Mae Pont 3 yn gysylltiedig ag aseiniad TAR ar gyfer Ble’r ydw i’n addysgu? (ECAD7003C)
Gallai hefyd gynorthwyo gydag aseiniad BA2 ar gyfer y modiwl Ble’r ydw i'n addysgu? (ECAD5009C)


Cwrdd: Ysgol Arweiniol
Gweithgaredd fel y nodir ar dudalen 5.
Bydd y darlleniadau canlynol hefyd yn helpu darpar athrawon gyda'u gwybodaeth a'u dealltwriaeth o'r gofynion sy'n ymwneud â chynllunio’n strategol:
https://llyw.cymru/sites/default/files/publications/2018-03/cynlluniau-datblygu-ysgolion.pdf
Pennod 5 o Brighouse, T & Woods, D (1999).  How to improve your school. Abingdon: Routledge.
Profi: Ysgol Lleoliad
Ar y dyddiau hyn bydd disgwyl i ddarpar athrawon ymgymryd â thasgau sy'n gofyn iddynt gasglu gwybodaeth a fydd yn cyfrannu at eu hastudiaethau o'r modiwl Ble’r ydw i'n addysgu?, a'r aseiniadau sy'n gysylltiedig â'r modiwlau hyn. Gofynnir i'r ysgol lleoliad gefnogi'r darpar athrawon fel a ganlyn:

· Darparu agwedd o gynllun strategol yr ysgol (h.y. Cynllun Datblygu / Gwella Ysgol, Cynllun Gweithredu Ôl-Arolygu Estyn) i ddarpar athrawon, sy'n canolbwyntio ar ddatblygu'r berthynas rhwng yr ysgol, y dysgwyr a'r gymuned. Gallai hyn fod yn rhywbeth i'w wneud ag ymgysylltu â rhieni, cysylltiadau â phartneriaid cymunedol fel busnesau neu elusennau lleol, trigolion lleol, ysgolion ac asiantaethau eraill.

· Rhoi cyfle i ddarpar athrawon gymryd rhan mewn deialog gydag aelodau staff allweddol neu randdeiliaid ynghylch yr agwedd a ddewiswyd o gynllun strategol yr ysgol, ac yn benodol:

· sut caiff ei weithredu

· effaith hyn
· sut mae effaith yn cael ei mesur

· ei gysylltiad â'r Pedwar Diben
· rhoi cyfle i ddarpar athrawon siarad ag aelod o staff (uwch fentor / pennaeth / mentor dosbarth) a fyddai'n gallu egluro unrhyw gwestiynau sydd ganddynt.

Bydd darpar athrawon yn ymwybodol o'r amlinelliad uchod o'r mathau o bethau y bydd gofyn iddynt eu gwneud. Yn dilyn derbyn ac arweiniad cychwynnol ynghylch cynllun strategol yr Ysgol Lleoliad, bydd disgwyl iddynt fod yn weddol annibynnol yn y gweithgaredd hwn.
Rhannu: Ysgol Arweiniol

 Gwneud synnwyr, rhannu a phennu targedau
Mae’r rhannu’n digwydd mewn Ysgol Arweiniol ar ffurf seminar a gadeirir ar y cyd gan Arweinydd y Rhwydwaith a Thiwtor y Brifysgol (Proffesiynol/Cwricwlwm) a fydd yn gweithio yn rôl y trafodwr.
Pwrpas y diwrnod yw i ddarpar athrawon rannu gwybodaeth ac adyfyrio ar yr agwedd a ddewiswyd o gynllun strategol eu hysgol leoliad.
Gweler canllaw y darpar athro i’r diwrnod ‘Rhannu’ sydd ar dudalen 6 y ddogfen hon i gael mwy o fanylion am yr hyn y bydd yn ofynnol i ddarpar athrawon ei wneud. Bydd darpar athrawon wedi derbyn y manylion pellach hyn hefyd.

Enghraifft o ddiwrnod ‘Cwrdd’ yn yr Ysgol Arweiniol 13.11.19.
Cynllun yn seiliedig ar ddiwrnod llawn yn yr ysgol, mae'r amseroedd yn hyblyg.
	Amser
	Gweithgaredd
	Staff
	Nodiadau

	8.30yb
	Cyrraedd, cofrestru, cyflwyniadau
	Arweinydd y Rhwydwaith
	

	9.00yb
	Amlinellu nodau a deilliannau Pontio 3
	Tiwtor Cwricwlwm/

Proffesiynol &  Arweinydd y Rhwydwaith
	Cyfraniadau gan Diwtor Cwricwlwm/

Proffesiynol &  Arweinydd y Rhwydwaith

	9.30yb
	Cyflwyniad cyffredinol i gynllunio strategol

	Tiwtor Cwricwlwm/

Proffesiynol 
	PowerPoint 1: Cyflwyniad i Gynllunio Strategol (i'w rannu gydag Arweinwyr Rhwydwaith, Ysgolion Lleoliad a Thiwtoriaid Prifysgol (Cwricwlwm a Phroffesiynol) ymlaen llaw.

	10.15yb 
	Trafodaethau darpar athrawon
	Tiwtor Cwricwlwm/

Proffesiynol &  Arweinydd y Rhwydwaith
	Cyfle i ddarpar athrawon drafod y pwyntiau a godwyd yn ystod y cyflwyniad i gynllunio strategol, a dechrau ystyried rôl cynllunio strategol o fewn byd addysg. Gellid gwneud hyn fel dadansoddiad SWOT (Cryfderau, Gwendidau, Cyfleoedd, Bygythiadau).

	10.45yb
	Egwyl/Toriad
	
	

	11.00yb
	Cynllunio strategol yn ymarferol: Beth yw dull yr ysgol o gynllunio’n strategol?
	Arweinydd y Rhwydwaith (neu aelod o staff perthnasol arall)
	Yr Ysgol Arweiniol i rannu gwybodaeth gyda darpar athrawon am ei dull o gynllunio’n strategol, gyda ffocws ar agwedd benodol o’r cynllun strategol sy'n cysylltu'n uniongyrchol â'r gymuned. Dylid rhoi sylw penodol i:

· sut mae'r cynllun yn cael ei weithredu

· beth yw effaith hyn?
· sut mae’r effaith yn cael ei mesur?
· ei gysylltiad â'r Pedwar Diben
Gallai hyn gynnwys taith gerdded o amgylch yr ysgol i weld arddangosfeydd, taith ddysgu, edrych ar wybodaeth ar wefan yr ysgol, edrych ar ddata, edrych ar fanylion prosiect cymunedol sydd wedi cyfrannu at ddatblygiad yr ysgol, y dysgwyr a'r gymuned.

	12.30yp
	Paratoi at sesiwn y prynhawn
	Arweinydd y Rhwydwaith 
	Cyfle i ddarpar athrawon lunio cwestiynau i'w holi i aelodau staff / rhanddeiliaid allweddol yn sesiwn y prynhawn.

	1.00yp
	Cinio
	
	

	2.00yp
	Cwestiwn ac Ateb Rhanddeiliaid
	Arweinydd y Rhwydwaith
	Cyfle i ddarpar athrawon gwrdd ag aelodau staff allweddol / rhanddeiliaid sy'n ymwneud ag agwedd gymunedol yr ysgol ar eu cynllun strategol. Gallai'r rhanddeiliaid hyn gynnwys rhieni, partneriaid cymunedol fel busnesau neu elusennau lleol, trigolion lleol, staff ysgolion eraill ac asiantaethau.

	3.00yp
	Sesiwn lawn
	Arweinydd y Rhwydwaith & Tiwtor Cwricwlwm/

Proffesiynol
	Cyfle i ddarpar athrawon gynllunio ar gyfer cam ‘Profi’ Pontio 3 pan fyddant yn dychwelyd i’w hysgolion lleoliad, ac i ofyn unrhyw gwestiynau sydd ganddynt.


Diwrnod ‘rhannu’ yn yr Ysgol Arweiniol 27.11.19

Mae'r diwrnod Rhannu yn seiliedig ar hanner diwrnod yn yr ysgol, mae'r amseroedd yn hyblyg, a dylai ysgolion drefnu'r cam hwn i weddu i'w hamserlen a nifer y darpar athrawon sydd gannddynt.

Mae'n ofynnol i ddarpar athrawon baratoi cyflwyniad ar gyfer y diwrnod Rhannu.

Teitl y cyflwyniad: Sut a pham mae fy ysgol lleoliad yn cynllunio'n strategol ar gyfer datblygu cysylltiadau rhwng yr ysgol, y dysgwyr a'r gymuned?

Briff: Paratowch gyflwyniad 5-10 munud (gall hwn fod yn PowerPoint, ond does dim rhaid iddo fod) i ddangos eich canfyddiadau o'r cyfnod Prawf yn eich ysgol lleoliad. Cofiwch gynnwys rhywfaint o feirniadaeth trwy wneud cysylltiadau ag unrhyw ymchwil, darllen neu theori rydych chi wedi dod ar eu traws. Bydd y cyflwyniad hwn yn eich cynorthwyo gydag elfen 1 o aseiniadau ECAD5009 (BA2) ac ECAD7003 (TAR). Cadwch eich cyflwyniad yn eich ffeil PAP electronig ar OneDrive.
Cwestiynau i'w hystyried:

· Pa ddull o gynllunio strategol y mae eich ysgol lleoliad yn ei ddefnyddio? Sut mae hyn yn edrych? A yw'r dull hwn yn cysylltu ag unrhyw lenyddiaeth / ymchwil / theori?

· Pa ffocws ysgol-dysgwr-cymuned ydych chi wedi'i ddewis o gynllun strategol eich ysgol lleoliad? Pam? A oes unrhyw gysylltiadau ag unrhyw bolisïau cenedlaethol ehangach? A oes unrhyw ddata i gefnogi'ch dewis? Beth mae'r data'n ei ddweud wrthych chi?

· Sut mae'r ffocws hwn yn cysylltu â Phedwar Diben Cwricwlwm Cymru? A yw'r Pedwar Diben yn sail ar gyfer y flaenoriaeth, neu a yw'r flaenoriaeth yn cael ei gyrru gan rywbeth arall? Pam?

· Sut mae'ch ysgol lleoliad wedi rhoi'r ffocws hwn ar waith? Sut maen nhw wedi cynllunio ar ei gyfer? Sut maen nhw wedi cynnwys staff, disgyblion a rhanddeiliaid eraill? Beth mae'r ysgol yn ei ystyried yn gryfderau, gwendidau, cyfleoedd a bygythiadau (dadansoddiad SWOT) ei dull? Sut mae hyn yn cysylltu ag unrhyw lenyddiaeth / ymchwil / theori?

· Pa effaith y mae eich ysgol lleoliad yn bwriadu ei chael ar y dysgwr a'r gymuned trwy roi'r ffocws hwn ar waith? Sut y byddant yn mesur yr effaith? Sut y byddant yn gwerthuso ac yn adolygu'r ffocws hwn?
Ystyriaethau eraill:

· Mae'r cyflwyniad hwn yn ddathliad o'r cysylltiadau sydd gan eich ysgol lleoliad gyda'i rhanddeiliaid a'r gymuned. Er y disgwylir elfen o feirniadaeth yn eich gwaith, h.y. cyfeiriadau at lenyddiaeth / ymchwil / theori /, ni ddylid beirniadu na dyfarnu yn eich gwaith.

· Cadwch yr holl ddisgyblion, staff a rhanddeiliaid eraill yn anhysbys drwyddi draw.

· Os yw mwy nag un ohonoch chi wedi'u lleoli yn yr un ysgol lleoliad, efallai yr hoffech chi gyflwyno'ch canfyddiadau o'r cyfnod Prawf fel grŵp. Fodd bynnag, bydd angen i bob aelod o'r grŵp gyfrannu eu safbwyntiau a'u canfyddiadau eu hunain i'r cyflwyniad.

· Byddwch yn barod i ateb cwestiynau am eich cyflwyniad ac i dderbyn adborth gan gyfoedion, staff ysgolion a thiwtoriaid prifysgol.
Llawlyfr Pontio 3 








Y dysgwr, yr ysgol a’r gymuned











Cwrdd –	13 eg o Dachwedd (Ysgol Arweiniol)


Profi –  	14eg –  26ain o Dachwedd (Ysgol Lleoliad)


Rhannu – 	27ain o Dachwedd (Ysgol Arweiniol)

